Publication: Magyar Közlöny
Issue: MK-1998-39 (Year: 1998, Number: 39)
Era: 1990-2004
Section: A felmentés feltételeit a 10/1993. (XII. 30.) MüM rendelet 7. §-a szabályozza.
Paragraph Index: 388

3. A szakmai vizsga részei 3.1. Komplex szóbeli vizsga részei — a szakdolgozat megvédése = a vizsgázónak érvekkel kell igazolnia a szakdolgozatban megfogalmazott álláspontját, — élelmezési ismeretek, — vendéglátó gazdálkodási ismeretek. 1998/39. szám 3.2. A szakmai vizsga célja annak megállapítása, hogy a vendéglátó szakmenedzseri képesítés megszerzéséért vizsgázó jelölt — elsajátította-e a menedzseri ismereteket, amelyek szükségesek, és alkalmassá tehetik őt kis- és középvállalkozások önálló létesítésére, vezetésére, működtetésére, valamint nagy vendéglátó egységek, üzletláncok részlegeiben középvezetői, illetve a felső vezető melletti asszisztensi teendők ellátására stb., — képes-e az adott munkakörhöz tartozó gazdálkodási, pénzügyi, szervezési, élelmezési termelési-technológiai folyamatok tervezésére, irányítására, elemzésére, a szükséges döntések meghozatalára, — rendelkezik-e a vezetői tevékenységhez szükséges felkészültséggel, — annak bizonyítása, hogy a jelölt alkalmas-e tanulmányainak a képzést szervező, akkreditáló felsőoktatási intézményben való folytatására. 3.3. A szóbeli vizsga követelményei 3.3.1. A szóbeli vizsga a szakdolgozat védésével kezdődik, amikor a szakdolgozatot értékelők bírálatára és az általuk feltett kérdésekre kell a jelöltnek válaszolnia. 3.3.2. Az élelmezési ismeretek témakörben a jelöltnek ismernie kell — a táplálkozástani alapismereteket, — a vendéglátó egység termelői tevékenysége során feldolgozásra, illetve jellemzőit, — a konyha- és cukrásztechnológia során végbemenő folyamatokat, — az italok fajtáit, jellemzőit, kezelési sajátosságait, értékesítési szokásait, szabályait, — a helyes és a korszerű táplálkozás fő kívánalmait, valamint az élelmezés-egészségüggyel kapcsolatos jogszabályokat, — a termelőtevékenység higiénés szabályait, — a környezetvédelmi szabályokat. 3.3.3. A vendéglátó gazdálkodási ismeretek témakörben a jelöltnek felkészültnek kell lennie — a vállalkozások működésével, szervezésével, gazdálkodásával kapcsolatos jellemzőivel, — a marketingtevékenység jellemzőivel, — a hitel, a pénzügyi, az adózási és a számviteli, ügyviteli szabályokkal, — az áruk beszerzésétől az értékesítésig terjedő feladatokkal, — a vendégek igényeit meghatározó tényezőkkel. 3.3.4. A szakmai vizsga tételeit az Ipari, Kereskedelmi és Idegenforgalmi Minisztérium adja ki.

Source: https://magyarkozlony.hu/hivatalos-lapok/8f9065f7a1bc5348eb733c667d97201b40bc7402/dokumentumok/81c5e4c242b1ce1311e62905af231f9805babcb4/letoltes